Muséum National d'Histoire Naturelle
Musiyum National d'Histoire Naturelle inggih punika Musiyum Nasional Prancis ingkang ngelestantunaken babagan sajarah alam, musiyum punika dipunyasa wonten ing tlatah Paris, dipunyengkuyung Departemen Pendhidhikan Nasional, Riset sarta Lingkungan.

Sajarah 
Museum punika resmi dipunyasa nalika surya kaping 10 Juni 1793, salaminipun Revolusi Prancis. Nanging asal-usulipun musiyum punika dipunyasa inggih punika nalika Jardin des Plantes médicinales royal (taman kraton ingkang lèbètipun wonten waneka warni tetuwuhan obat), salah satunggaling lembaga èlmiyah tuwa dhéwé ing Prancis, ingkang dipunyasa amargi royal dekrit taun 1635 nalika masa pamaréntahan Louis XIII saking Prancis. Amargi dipunyasa kanggé lembaga, mila ingkang jaga Musiyum National d'Histoire Naturelle sarta ingkang nyèpeng cathetan wigati punika para dhokter.

Nalika surya kaping 31 Maret 1718, Proklamasi kraton anak-raja Louis XV ngawontenaken kabijaksanan énggal inggih punika gunanipun musiyum babagan medis dipun-gantos, namanipun taman ingkang sampun kawentar punika gantos dados Jardin du Roi (King Garden) musiyum punika ugi dipunalih ginanipun, dados musiyum ingkang fokus kaliyan sujarah alam.

Nalika abad  kaping 18 (1739-1788), hak kanggé njagi taman punika langkung asring dicèpèng dhumateng Georges-Louis Leclerc, Comte de Buffon. Leclerc kaliyan Comte de Buffon punika salah satunggalipun naturalis ingkang kawentar, mila saged damel taman punika kawentar sarta saged prestise kaliyan musium punika anggènipun dipunsaekaken malih. Nalika Revolusi Prancis, Lembaga kraton ugi remen sanget nalika wonten rencana dipunreorganisasikaken musiyum nasional d'Histoire naturelle, 1793. Musiyum punika dados lembaga ingkang dipunyengkuyungi kaliyan profesor ingkang gunggungipun kalih welas. Saderengipun, wonten profesor-profesor ingkang kagolong unggulan komparatif anatomi inggih punika Georges Cuvier sarta profesor perintis evolusi Jean-Baptiste de Lamarck sarta Étienne Geoffroy Saint-Hilaire.

12 Dhésèmber 1891 medal dekrit ingkang ngutusaken supados musiyum dipun-ginakaken kanggé nyinaoni babagan ngèlmu sujarah alam. Sasampinipun angsal otonomi keuangan nalika taun 1907, musiyum punika miwiti fase énggal, mbikak fasilitas wonten ing Prancis, musiyum punika sampun ngarahaken panelitian sarta sampun dados pérangan ing dunya pandhidhikan kados ta efek eksploitasi manungsa dhumateng alam. Wonten ing administrasi publik Perancis, Museum punika kagolong établissement ingkang ageng kanggé dunya pandhidhikan.

Misi sarta organisasi
Tujuwan dipunbangunipun musiyum nasional inggih punika supados masarakat saged ngempalaken barang-barang utawi piranti purba, piranti punika bakal dados koleksi sarta bakal dipunteliti kanthi èlmiyah. Panelitian babagan barang purba punika dipunlaksanakaken ngantos abad kaping 19, dipunsutradarani kimiawan Michel Eugène Chevreul, panelitian élmiyah ingkang dipunwontenaken kaliyan musiyum punika dados sainganipun Universitas Paris. Tuladhanipun nalika periode Henri Becquerel nyèpèng kakuwasaan kanggé ngèlmu Fisika (Fisika Terapan) wonten ing musiyum (1892-1908) piyambakipun saged njlentrehaken babagan sipat radiasi uranium (Sekawan génerasi becquerels naté nyepeng kapemimpinan punika, 1838-1948
)
Musiyum punika gadhah misi, inggih punika panelitian dhasar sarta panelitian terapan, ugi misi dados difusi kawruh publik. Sampun dipunatur wonten ing departemen difusi, sapunika wonten pitu departemen panelitian.

Departemen Panelitian
Departemen panelitiyan wonten ing Musiyum punika nyepeng kawajiban babagan:
 Klasifikasi sarta Evolusi
 Peraturan, Pengembangan, sarta Keragaman Molekuler
 Lingkungan Perairan sarta Populasi
 Ekologi sarta Keanekaragaman Hayati
 Sajarah Bumi
 Tiyang Jaler, Alam, sarta Masarakat, kaliyan
 Prasajarah

Departemen Difusi
Departemen Difusi punika nyepeng kawajiban babagan:
 Gladri wonten ing Jardin des Plantes
 Taman Botani sarta Kebun Kéwan, kaliyan
 Musiyum manungsa, Musée de l'Homme

Musiyum punika ugi sampun dipunkembangaken ing babagan pandhidhikan universitas, sapunika sampun saged maringi gelar master dhumateng para mahasiswanipun.

Koleksi Èlmiyah 

Wonten ing pratélan ngandhap, kajaba saking spésies ingkang taksih urip, sadaya koleksi Museum, dipuntahan. Sedaya situs ingkang wonten ing Paris inggih punika langkung saking 62 yuta spésimèn, ingkang kathah piyambak ing dunya kaliyan tiyang-tiyang ingkang mumpuni saking National Museum of Natural History of Washington sarta Natural History Museum London:

Koleksi utawi barang simpenan kalawau kaya ta ganggang punika 570000 spésimen herbarium, watara 1000 souches punika algothèque kaserat wonten ing pratélan alga banyu tawar ingkang taksih urip.

Wonten ugi koleksi jamur herbarium punika wonten 500000 spésimen, wonten 4000 strain tuladhanipun ingkang taksih urip sarta 420 modhèl lilin ingkang madani jamur, dipun-ginakaken dados tuladhanipun jamur-jamur wonten ing Paris, lilin punika dipundamel déning André-Pierre Pinson, dipunutus Louis XVI saking Prancis.

Koleksi fosil inggih punika langkung saking 2,7 yuta spésimen, kados ta:
 Koleksi vertebrata, 300000 spésimen mamalia, reptil, manuk sarta iwak ;
 Koleksi invetebrata, kirang langkung wonten 2.5 yuta spésimen, tuladhanipun moluska tersier Prancis sarta Éropah ;
 Koleksi paléobotani inggih punika 200000 eksmplar fosil tuwuhan ;
 Koleksi micropaléontologie wonten 30000 lames foraminifera ingkang kadaftar.

Lokasi sarta Cabang 

Museum punika gadhah 14 situs, kasebar wonten ing Perancis inggih punika 4 wonten ing Paris, lokasi asli saking Jardin des Plantes wonten ing arondisemen, kaping 5 wonten ing métro Place Monge, Paris. Gladri ingkang dipunbikak kanggé umum inggih punika Kabinet d'Histoire du Jardin des Plantes wonten ing Hôtel de Magny, Gladri Mineralogi sarta Géologi, Gladri Paleontologi sarta Anatomi Perbandingan, kaliyan Grand Gallery ingkang kawentar babagan Evolusi (Grande Galerie de l ' évolution), musiyum Ménagerie du Jardin des Plantes ugi wonten ing mriku.

Herbarium wonten ing musiyum dipunparingi kodhe P, dipunparingi kodhe amargi kagolong koleksi ingkang ageng sarta wigati, wataranipun wonten 8 000 000 spésimèn tetuwuhan. Koleksi herbarium ingkang gadhah sajarah wigati dipunparingi wiwitan P, tuladhanipun kados ta Lamarck (P-LA) Desfontaines (P-Desf.) sarta Tournefort kaliyan Plumier (P-TRF). Nama CITES punika kados FR 75A. Nate mlebet wonten ing layang kabar Adansonia, layang kabar babagan botani, sarta jurnal tuwuhan saking New Caledonia, Madagaskar sarta Comores, Kamboja, Laos kaliyan Vietnam, Kamerun, sarta Gabon.

Musée de l'Homme] ugi wonten ing Paris, wonten ing XVIe arrondissement (Paris Trocadéro).  Musiyum punika sajatosipun griya ingkang mameraken étnografi sarta antropologi, tuladhanipun kados ta artefak, fosil, sarta sanèsipun.

Bagiyanipun Musiyum inggih punika:
 Kebon kéwan wonten tiga, Parc zoologique de Paris (kawentar ugi kanthi nama Zoo de Vincennes) kebon Kéwan punika wonten ing Bois de Vincennes sarta ing arondisemen XIIe,  Parc zoologique de Cleres, Mediæval manor ing Cleres (Seine-Maritime) sarta Réserve de la Haute Touche ing Obterre (Indre), ingkang paling ageng ing Prancis,
 Wonten tiga taman botani, inggih punika Arboretum de Chèvreloup wonten ing Rocquencourt sebelahipun Château de Versailles, lajeng Jardin Botanique exotique de Menton sarta Jardin de La alpin Jaÿsinia wonten ing Samoëns,
 Kalih Musiyum inggih punika, Musée de l'abri Pataud ingkang wonten ing Les Eyzies-de-Tayac sarta musiyum Harmas de Fabre ingkang wonten ing Sérignan-du-Comtat,
 Sarta wonten sekawan situs èlmiyah inggih punika, Institut de Paléontologie humaine wonten ing Paris, Centre d'Ecologie générale de Brunoy, Station de Biologie marine et de Marinarium Concarneau sarta CRESCO (Centre de Recherche et d'Enseignement sur les Systèmes Côtiers) wonten ing Dinard.

Dhapuk Kakuasaan 
Dhapuk kakuasaan ingkang paling ageng wonten ing musiyum punika asring dipun-gantos, dhapuk kuwasa punika dipunparingaken dhumateng para ahli ingkang limpad dhumateng cabang èlmiyah. Kebon obat Raja ingkang dados musiyum publik (kebon ingkang ngandhut sujarah alam) punika mbetahaken kalih welas babagan ingkang kedah dipunpimpin déning para ahli. Gunggungipun kursi (dhapuk kuwasa) ingkang dipunwontenaken kanggé babagan-babagan èlmiyah punika dipun-gantos, amarga wonten evolusi. Saking kalih welas kursi punika, wonten kursi ingkang kedah dipuncepeng déning tiyang kalih. Pratélan Kursi saking Musiyum Nasional d'histoire naturelle punika para tokoh ingkang ngadhahi peran ageng wonten ing sujarah ngèlmu alam. Dipunmangertosi, manawi wonten ing wiwitan dhapuk kakuwasaan dipuncepeng déning Jean-Baptiste de Lamarck, René Desfontaines sarta Georges Cuvier, salajengipun dipunasta déning Paul Rivet, Léon Vaillant sarta sanèsipun.

Kabudayan Populer 

Bagiyan saka Jardin des Plantes kaya ta gladri Paleontologi sarta Anatomi Perbandingan punika dados sumber inspirasi kanggé para novelis grafis Prancis, Jacques Tardi. Jlentrehan babagan gladri medal wonten ing kaca pisanan sarta wonten malih ing pérangan kaca sasampunipun, salajengipun njlentrehaken babagan Adèle et la bete (Adèle and the Beast, 1976), album kaping pisanan wonten ing seri Les Aventures extraordinaires d'Adèle Blanc-Sec. Carita punika dipunbikak babagan jaman 136 juta taun mbiyèn nalika tigannipun pterodactyl netés, pterodactyl punika urip lajeng medal liwat jendela kaca gladri, njalari cilaka masarakat Paris.

Direksi Musiyum National d'Histoire Naturelle

Direksi 1793-1800 
Direktur ingkang naté nyepeng musiyum saking taun 1793 ngantos taun 1800:
 1793-1794: Louis Jean-Marie Daubenton
 1794-1795: Antoine-Laurent de Jussieu
 1795-1796: Bernard-Germain de Lacépède
 1796-1797: Louis Jean-Marie Daubenton
 1797-1798: Louis Jean-Marie Daubenton
 1798-1799: Antoine-Laurent de Jussieu
 1799-1800: Antoine-Laurent de Jussieu

Direksi 1800-1863 
Direktur ingkang naté nyepeng musiyum saking taun 1800 ngantos taun 1863 (kalih taun):
 taun 1800 sarta taun 1801: Antoine-François Fourcroy
 taun 1802 sarta taun 1803: René Desfontaines
 taun 1804 sarta taun 1805: Antoine-François Fourcroy
 taun 1806 sarta taun 1807: René Desfontaines
 taun 1808 sarta taun 1809: Georges Cuvier
 taun 1810 sarta taun 1811: René Desfontaines
 taun 1812 sarta taun 1813: André Laugier
 taun 1814 sarta taun 1815: André Thouin
 taun 1816 sarta taun 1817: André Thouin
 taun 1818 sarta taun 1819: André Laugier
 taun 1820 sarta taun 1821: René Desfontaines
 taun 1822 sarta taun 1823: Georges Cuvier
 taun 1824 sarta taun 1825: Louis Cordier
 taun 1826 sarta taun 1827: Georges Cuvier
 taun 1828 sarta taun 1829: René Desfontaines
 taun 1830 sarta taun 1831: Georges Cuvier
 taun 1832 sarta taun 1833: Louis Cordier
 taun 1834 sarta taun 1835: Adrien de Jussieu
 taun 1836 sarta taun 1837: Michel Eugène Chevreul
 taun 1838 sarta taun 1839: Louis Cordier
 taun 1840 sarta taun 1841: Michel Eugène Chevreul
 taun 1842 sarta taun 1843: Adrien de Jussieu
 taun 1844 sarta taun 1845: Michel Eugène Chevreul
 taun 1846 sarta taun 1847: Adolphe Brongniart
 taun 1848 sarta taun 1849: Adrien de Jussieu
 taun 1850 sarta taun 1851: Michel Eugène Chevreul
 taun 1852 sarta taun 1853: André Marie Constant Duméril
 taun 1854 sarta taun 1855: Michel Eugène Chevreul
 taun 1856 sarta taun 1857: Marie Jean Pierre Flourens
 taun 1858 sarta taun 1859: Michel Eugène Chevreul
 taun 1860 sarta taun 1861: Isidore Geoffroy Saint-Hilaire
 taun 1862 sarta taun 1863: Michel Eugène Chevreul

Direksi 1863-1999
Direksi ingkang naté nyepeng musiyum gangsal taun::

 1863 ngantos 1879: Michel Eugène Chevreul
 1879 ngantos 1891: Edmond Frémy
 1891 ngantos 1900: Alphonse Milne-Edwards
 1900 ngantos 1919: Edmond Perrier
 1919 ngantos 1931: Louis Mangin
 1932 ngantos 1936: Paul Lemoine
 1936 ngantos 1942: Louis Germain
 1942 ngantos 1949: Achille Urbain
 1950 ngantos 1950: René Jeannel
 1951 ngantos 1965: Roger Heim
 1966 ngantos 1970: Maurice Fontaine
 1971 ngantos 1975: Yves Le Grand
 1976 ngantos 1985: Jean Dorst
 1985 ngantos 1990: Philippe Taquet
 1994 ngantos 1999: Henry de Lumley

Présidhèn Musiyum National d'Histoire Naturelle 

Présidhèn ingkang kapilih, nyepeng kalungguhan ngantos gangsal taun:
 taun 2002 ngantos taun 2006: Bernard Chevassus-au-Louis
 taun 2006 ngantos taun 2008: André Menez (sèda nalika sasi Fèbruari taun 2008)
 taun 2008...: Gilles Boeuf

Gladri Gambar

Ugi pirsani 

 Museum

Cathetan suku

Pranala njawi 
 MNHN official website (English version)
 the Virtual Gallery of Mineralogy (English version)
 Popular and unofficial site (French only)
 Flickr Mostly Paris, some Lille.
 Photos of Muséum national d'histoire naturelle (English version)

Museum Paris
Pariwisata ing Paris